[Resep] Wors-en-fetakaas-slaai | Maroela Media
(Foto: Beste uit Vrouekeur no. 3)
Oorweeg dié slaai met botterskorsie, boerewors en fetakaas, ŉ kombinasie waarmee jy net kan wen.
1 botterskorsie, in blokke gesny
1 rooi ui, in dun wiggies gesny
45 ml balsamiese asyn
ŉ handvol roketblare
1 fetakaasskyf, gekrummel
250 ml mozzarellakaas, in blokkies gesny
Plaas die botterskorsie in ŉ glasbak en voeg ŉ klein bietjie water by. Bedek met kleefplastiek en mikrogolf vir vyf minute tot sag. Trek die kleefplastiek effens af en giet die oortollige water af. Hou eenkant.
Verhit die ŉ bietjie van die olie en braai die wors tot gaar. Sny in stukkies en hou eenkant.
Verhit nog ŉ bietjie olie en soteer die ui tot sag. Voeg die asyn en suiker by. Soteer vir nog 5 minute totdat die suiker opgelos is.
Verhit solank ŉ bietjie olie in ŉ ander braaipan en soteer die sampioene tot gaar. Skep die sampioene by die uimengsel.
Verhit die olie indien nodig en braai die botterskorsie liggies.
Skep die botterskorsie en worsstukkies by die uimengsel. Kook tot deurwarm.
Skep op ŉ opdienbord. Strooi die roketblare, feta en mozarella bo-oor.
Uit: Beste uit Vrouekeur no. 3, Lapa-uitgewers
Ek het vinnig uitgewerk dat dié slaaitjie my by die R200 gaan kos om te maak, dan is dit net ‘n bykos. Die hoofbestandele (kaas, wors, sampioene) kan met stapelvoedsel (brood, pasta, mieliepap) uitgebrei word tot 3 volle gesinsetes, met ‘n slaaitjie by. Ek weet nie of ek maar net arm en eenvoudig is nie, maar dis te duur. Ek kan selfs ‘n volle wegneem-gesinsete met R200 koop. Nie die moeite werd vir so ‘n oninteressante bykos nie, jammer.